CELEX: 52021PC0569
Language: lt
Date: 2021-12-22
Title: Pasiūlymas TARYBOS REGLAMENTAS kuriuo iš dalies keičiamas Reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa

EUROPOS KOMISIJA
            Briuselis, 2021 12 22
            COM(2021) 569 final
            2021/0429(APP)
            
            Pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               1.1.Socialiai teisingos žaliosios pertvarkos rėmimas
            
            
               
                  2021 m. liepos 14 d. pasiūlytu Pasirengimo įgyvendinti 55 % tikslą priemonių rinkiniu siekiama įgyvendinti esminius pokyčius, reikalingus mūsų ekonomikai, visuomenei ir pramonei.
               
               
                  Pasiūlytas naujos apyvartinių taršos leidimų prekybos sistemos taikymas pastatų ir kelių transporto sektoriuose – svarbi ES veiksmų, kuriais siekiama plataus užmojo klimato tikslų, dalis. Tai turėtų padėti ekonomiškai efektyviausiu būdu spręsti iki šiol nepakankamo išmetamųjų teršalų kiekio mažinimo šiuose sektoriuose problemą. Pradėjus taikyti šią sistemą, taip pat bus prisidedama prie naujų Sąjungos biudžeto nuosavų išteklių. Be to, tikimasi, kad šiuose sektoriuose reikalingi patikslinimai artimiausiu metu turės tiesioginį poveikį pažeidžiamiems namų ūkiams ir labai mažoms įmonėms visoje ES, kol jie priklausys nuo daug anglies dioksido išskiriančių transporto ir šildymo rūšių. Siekdama padėti pašalinti šį socialinį poveikį, Komisija pasiūlė naują iniciatyvą – Socialinį klimato fondą
                     1
                  .
               
            
            
               1.2. Naujos kartos ES biudžeto nuosavų išteklių įgyvendinimas
            
            
               
                  Laikydamasi savo įsipareigojimo, nustatyto veiksmų gairėse, dėl kurio susitarta 2020 m. gruodžio 16 d. Tarpinstituciniame susitarime
                     2
                  , Komisija siūlo iš dalies pakeisti Sprendimą dėl nuosavų išteklių
                     3
                  , kad būtų nustatyti šie nauji ES biudžeto nuosavi ištekliai:
               
            
            
               –pajamų dalis pagal Apyvartinių taršos leidimų prekybos sistemos (ATLPS) direktyvą
                  4
               , kurią Komisija pasiūlė iš dalies pakeisti
                  5
               ,
            
            
               –pajamų, kurios bus gautos taikant pasienio anglies dioksido korekcinį mechanizmą
                  6
               , dalis,
            
            
               –vienodo pareikalavimo tarifo taikymas tarptautinių įmonių likutinio pelno daliai, perskirtai valstybėms narėms [pagal Direktyvą dėl visuotinio susitarimo dėl apmokestinimo teisių perskirstymo įgyvendinimo].
            
            
               2020 m. liepos 21 d. išvadose Europos Vadovų Taryba nurodė, kad pajamos iš naujų nuosavų išteklių, nustatytų po 2021 m., turėtų būti naudojamos priemonės „NextGenerationEU“ pasiskolintoms lėšoms grąžinti. Be to, ji paragino Komisiją „pasiūlyti šiuo tikslu tinkamu laiku peržiūrėti DFP“
                  7
               .
            
            
               2020 m. gruodžio 16 d. Tarpinstituciniu susitarimu Europos Parlamentas, Taryba ir Komisija susitarė, kad „tokių lėšų, panaudotinų išlaidoms pagal Europos Sąjungos ekonomikos gaivinimo priemonę [(„NextGenerationEU“)], pagrindinės sumos grąžinimas ir susijusios mokėtinos palūkanos turės būti finansuojamos iš Sąjungos bendrojo biudžeto, be kita ko, naudojant pakankamas pajamas iš naujų nuosavų išteklių, nustatytų po 2021 m.“ Be to, trys institucijos pripažino Europos Sąjungos ekonomikos gaivinimo priemonės konteksto svarbą ir pareiškė, kad „su Europos Sąjungos ekonomikos gaivinimo priemonės lėšų grąžinimu susijusios Sąjungos biudžeto išlaidos neturėtų sąlygoti nepagrįsto programų išlaidų arba investicinių priemonių pagal DFP sumažinimo.“ Tarpinstituciniame susitarime taip pat teigiama, kad „taip pat pageidautina sušvelninti valstybėms narėms nustatytų BNP pagrįstų nuosavų išteklių padidėjimą
                  8
               .“ 
            
            
               Šiandien siūlomus naujus nuosavus išteklius numatoma nustatyti iki 2023 m.
            
            
               1.3.Pasiūlymo pagrindimas ir tikslai
            
            
               Komisija siūlo atlikti tikslinę 2020 m. gruodžio 17 d. Tarybos reglamento (ES, Euratomas) 2020/2093
                  9
                peržiūrą, siekdama šių tikslų:
            
            
               
                  –padidinti siūlomam Socialiniam klimato fondui skirtas daugiametės finansinės programos viršutines ribas;
               
               
                  –nustatyti automatinį daugiametės finansinės programos viršutinių ribų patikslinimą remiantis naujais nuosavais ištekliais, kad būtų galima grąžinti pagal „NextGenerationEU“ pasiskolintas lėšas.
               
            
            
               2.TEISINIAI PASIŪLYMO ASPEKTAI
            
            
               2.1.Socialiniam klimato fondui skirtų daugiametės finansinės programos viršutinių išlaidų ribų padidinimas
            
         
         
            
               Teikdama Pasirengimo įgyvendinti 55 % tikslą priemonių rinkinį, Komisija pasiūlė įsteigti Socialinį klimato fondą (toliau – Fondas), kuris padėtų mažinti prekybos apyvartiniais taršos leidimais socialinį poveikį pastatų ir kelių transporto sektoriams. Fondas turėtų teikti finansavimą valstybėms narėms, kad būtų remiamos priemonės ir investicijos į energijos vartojimo efektyvumą, naujas šildymo ir vėsinimo sistemas, švaresnį judumą ir laikiną tiesioginį pajamų rėmimą.
            
            
               Fondas bus skirtas pažeidžiamiems namų ūkiams, pažeidžiamiems transporto naudotojams ir pažeidžiamoms labai mažoms įmonėms, kurias paveikė naujoji kelių transporto ir pastatų apyvartinių taršos leidimų prekybos sistema.
            
            
               Fondas bus finansuojamas iš daugiametės finansinės programos 3 išlaidų kategorijos „Gamtos ištekliai ir aplinka“ lėšų, o į metinę biudžeto nomenklatūrą finansavimas bus įtrauktas kaip veiksmų grupės „Aplinkos ir klimato politika“ dalis.
            
            
               Todėl 2020 m. gruodžio 17 d. Tarybos reglamento (ES, Euratomas) 2020/2093
                  10
                I priedas turėtų būti iš dalies keičiamas ir pakeistas šio pasiūlymo priedu.
            
            
               2.2.Naujais nuosavais ištekliais grindžiamas specialus metinis patikslinimas
            
            
               
                  Siekdama grąžinti pagal „NextGenerationEU“ pasiskolintas lėšas, Komisija siūlo daugiametės finansinės programos viršutinių ribų automatinio koregavimo priemonę.
               
               
                  Koregavimo priemone, kuri siūloma kaip naujas Daugiametės finansinės programos reglamento 4a straipsnis, numatyta:
               
            
            
               –kasmet atlikti daugiametės finansinės programos 2b išlaidų pakategorės įsipareigojimų asignavimų viršutinės ribos ir mokėjimų asignavimų viršutinės ribos patikslinimą, proporcingą faktinėms pajamoms, gaunamoms iš naujų ankstesniais metais surinktų nuosavų išteklių, įtrauktų į Komisijos preliminarias ataskaitas pagal Finansinio reglamento 245 straipsnio 3 dalį;
            
            
               –metinio patikslinimo priemonė bus įgyvendinama nuo 2024 m., atsižvelgiant į numatomą naujų nuosavų išteklių nustatymą iki 2023 m. sausio 1 d.;
            
            
               –patikslinimo sumos viršutinė riba bus 15 mlrd. EUR metinė suma 2018 m. kainomis. 2027 m. patikslinimo suma bus sumažinta 8 mlrd. EUR (2018 m. kainomis);
            
            
               –netrukus po to, kai bus priimtos preliminarios ataskaitos, t. y. iki balandžio mėn. vidurio, Komisija apie patikslinimą praneš Europos Parlamentui ir Tarybai.
            
            
               15 mlrd. EUR suma atitinka negrąžintinos paramos linijinį grąžinimo iš Sąjungos biudžeto modelį, pagrįstą Komisijos parengtu priemonei „NextGenerationEU“ skirtu emisijos planavimu, įskaitant grąžinimo terminų struktūrą.
            
            
               Fiksuota 8 mlrd. EUR suma, kuri bus atskaityta apskaičiuojant 2027 m. patikslinimą, atitinka vidutines metines Socialinio klimato fondo išlaidas nuo 2026 m., kai pradės įplaukti pajamos iš kelių transporto ir pastatų apyvartinių taršos leidimų prekybos sistemos, iki 2032 m.
            
            
               Apskaičiuojant didžiausias mokėjimų asignavimų viršutinės ribos metinio patikslinimo sumas pagal Bendros maržos priemonę, nurodytą DFP reglamento 11 straipsnio 3 dalyje, į šį specialų metinį mokėjimų asignavimų viršutinės ribos patikslinimą atsižvelgta nebus.
            
            
               Prie koregavimo priemonės, grindžiamos naujais nuosavais ištekliais, bus pridėtas taisomojo biudžeto projektas, kurio tikslas – prireikus padidinti tų metų, kuriais taikoma priemonė, biudžeto išlaidų eilutės (-čių) asignavimus.
            
            
               3.POVEIKIS BIUDŽETUI
            
            
               Naujais nuosavais ištekliais grindžiamo specialaus metinio patikslinimo poveikis biudžetui įsigalios 2024 m. Ši suma bus lygi faktinei pajamų, gautų iš ankstesniais metais surinktų naujų nuosavų išteklių, sumai, įrašytai į preliminarias ataskaitas, ir bus apribota iki metinės 15 mlrd. EUR sumos 2018 m. kainomis. 2027 m. apskaičiuojant patikslinimą bus atsižvelgta į sumažinimą fiksuota 8 mlrd. EUR suma (2018 m. kainomis).
            
            
               Dėl Socialinio klimato fondo Komisija siūlo 3 išlaidų kategorijos „Gamtos ištekliai ir aplinka“ įsipareigojimų asignavimų viršutinę ribą 2025 m. padidinti 2 176 mln. EUR, 2026 m. – 9 132 mln. EUR, o 2027 m. – 8 786 mln. EUR (2018 m. kainomis).
            
            
               Dėl siūlomo įsipareigojimų viršutinės ribos padidinimo padidės mokėjimų poreikiai. Todėl Komisija siūlo patikslinti 2025, 2026 ir 2027 m. mokėjimų asignavimų viršutinę ribą atitinkamai 2 176 mln. EUR, 9 132 mln. EUR ir 8 786 mln. EUR 2018 m. kainomis.
            
            
               2021/0429 (APP)
            
         
         
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 312 straipsnį,
            
            
               atsižvelgdama į Europos atominės energijos bendrijos steigimo sutartį, ypač į jos 106a straipsnį,
            
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento pritarimą
                  11
               ,
            
            
               teisėkūros procedūra priimamo akto projektą perdavus nacionaliniams parlamentams,
            
            
               laikydamasi specialios teisėkūros procedūros,
            
            
               kadangi:
            
            
               (1)pagal 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo
                  12
               , Europos Parlamentas, Taryba ir Komisija įsipareigojo parengti veiksmų gaires dėl naujų nuosavų išteklių nustatymo 2021–2027 m. daugiametės finansinės programos laikotarpiu ir stengtis nustatyti pakankamus naujus nuosavus išteklius, kad būtų padengta suma, atitinkanti numatomas išlaidas, susijusias su lėšų, pasiskolintų pagal priemonę „NextGenerationEU“, grąžinimu;
            
            
               (2)tikslinga nustatyti mechanizmą, pagal kurį būtų leidžiama grąžinti finansavimo pagal priemonę „NextGenerationEU“ lėšas 2024–2027 m. daugiametės finansinės programos laikotarpiu, naudojant sumas, lygiavertes naujiems nuosaviems ištekliams, surinktiems pagal Tarybos sprendimą (ES, Euratomas) 2020/2053
                  13
                (toliau – Nuosavų išteklių sprendimas) ir įtrauktiems į preliminarias ataskaitas, nemažinant Sąjungos programų išlaidų;
            
            
               (3)pastatų ir kelių transporto sektoriams pradėjus taikyti ES apyvartinių taršos leidimų prekybos sistemą, kaip nustatyta Europos Parlamento ir Tarybos direktyvoje 2003/87/EB
                  14
               , gali atsirasti trumpalaikis socialinis poveikis. Siekiant spręsti šią problemą, Europos Parlamento ir Tarybos reglamentu (ES) [XXX] final įsteigtas
                  15
                Socialinis klimato fondas, finansuotinas iš Sąjungos bendrojo biudžeto pagal daugiametę finansinę programą. Todėl 3 išlaidų kategorijos „Gamtos ištekliai ir aplinka“ įsipareigojimų asignavimų viršutinė riba ir mokėjimų asignavimų viršutinė riba turėtų būti pritaikytos 2025, 2026 ir 2027 metams;
            
            
               (4)todėl Reglamentas (ES, Euratomas) 2020/2093 turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES, Euratomas) 2020/2093 iš dalies keičiamas taip:
            
            
               (1)4 straipsnio 4 dalis pakeičiama taip:
            
            
               „4. Nedarant poveikio 4a, 6 ir 7 straipsniams, neatliekami jokie tolesni atitinkamų metų techniniai patikslinimai nei tais pačiais metais, nei kaip ex post pataisos vėlesniais metais.;
            
         
         
            
               (2)įterpiamas 4a straipsnis:
            
            
               „4a straipsnis 
                  Naujais nuosavais ištekliais grindžiamas specialus metinis patikslinimas
            
            
               1.Nuo 2024 m., pateikus n − 1 metų preliminarias ataskaitas pagal Finansinio reglamento 245 straipsnio 3 dalį, 2b išlaidų pakategorės įsipareigojimų asignavimų išlaidų viršutinė riba ir einamųjų metų mokėjimų asignavimų viršutinė riba patikslinamos padidinant sumas.
            
            
               2.Šis metinis patikslinimas apima šias sumas:
            
            
               (a)2024, 2025 ir 2026 m. – sumą, lygią pajamų, įtrauktų į 1 dalyje nurodytas preliminarias ataskaitas, sumai, gautai iš Nuosavų išteklių sprendimo 2 straipsnio 1 dalies e, f ir g punktuose nurodytų išteklių;
            
            
               (b)2027 m. – sumą, lygią pajamų, įtrauktų į 1 dalyje nurodytas preliminarias ataskaitas, sumai, gautai iš Nuosavų išteklių sprendimo 2 straipsnio 1 dalies e, f ir g punktuose nurodytų išteklių, atėmus fiksuotą 8 000 mln. EUR sumą (2018 m. kainomis).
            
            
               Pirmoje pastraipoje nurodyti metiniai patikslinimai 2024–2027 m. laikotarpiu neviršija 15 000 mln. EUR (2018 m. kainomis) per metus.
            
            
               3.Komisija praneša Europos Parlamentui ir Tarybai 2 dalyje nurodytų metinių patikslinimų rezultatus per 15 dienų nuo n − 1 metų preliminarių ataskaitų pateikimo pagal Finansinio reglamento 245 straipsnio 3 dalį.“;
            
            
               (3)11 straipsnio 3 dalies antra pastraipa pakeičiama taip:
            
            
               „4a straipsnio 1 dalyje ir 5 straipsnio 2 dalies antroje pastraipoje nurodytos sumos, atitinkančios patikslinimus padidinant sumas, papildo šios dalies pirmoje pastraipoje nurodytas didžiausias galimas sumas.“;
            
            
               (4)I priedas pakeičiamas šio reglamento I priedo tekstu.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Pasiūlymas dėl Europos Parlamento ir Tarybos reglamento, kuriuo įsteigiamas Socialinis klimato fondas, COM(2021) 568 final, 2021 7 14.
               
               
                  
                     (2)
                  
                        2020 m. gruodžio 16 d. Europos Parlamento, Tarybos ir Komisijos tarpinstitucinis susitarimas dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo, OL L 433I, 2020 12 22, p. 28.
               
               
                  
                     (3)
                  
                        COM(2021) 570.
               
               
                  
                     (4)
                  
                        2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje, OL L 275, 2003 10 25, p. 32–46.
               
               
                  
                     (5)
                  
                        Pasiūlymas dėl Europos Parlamento ir Tarybos direktyvos, kuria iš dalies keičiama Direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje, Sprendimas (ES) 2015/1814 dėl Sąjungos šiltnamio efektą sukeliančių dujų apyvartinių taršos leidimų prekybos sistemos rinkos stabilumo rezervo sukūrimo ir veikimo ir Reglamentas (ES) 2015/757, COM(2021) 551 final, 2021 7 14.
               
               
                  
                     (6)
                  
                        Pasiūlymas dėl Europos Parlamento ir Tarybos reglamento, kuriuo nustatomas pasienio anglies dioksido korekcinis mechanizmas, COM(2021) 564, 2021 7 14.
               
               
                  
                     (7)
                  
                        2020 m. liepos 21 d. Europos Vadovų Tarybos išvadų A29 ir 150 dalys.
               
               
                  
                     (8)
                  
                        II priedo preambulės D ir E punktai.
               
               
                  
                     (9)
                  
                        2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa, OL L 433I, 2020 12 22, p. 11–22.
               
               
                  
                     (10)
                  
                        Su paskutiniais pakeitimais, padarytais pagal Tarybos reglamento (ES, Euratomas) 2020/2093 nuostatas. Šio pasiūlymo priedas grindžiamas 2022 m. daugiametės finansinės programos techniniu patikslinimu pagal Tarybos reglamento (ES, Euratomas) 2020/2093, kuriuo nustatoma 2021–2027 m. daugiametė finansinė programa (2021 m. birželio 7 d. COM(2021) 365) 4 straipsnį.
               
               
                  
                     (11)
                  
                        OL C […], […], p. […].
               
               
                  
                     (12)
                  
                        OL L 433I, 2020 12 22, p. 28.
               
               
                  
                     (13)
                  
                        2020 m. gruodžio 14 d. Tarybos sprendimas (ES, Euratomas) 2020/2053 dėl Europos Sąjungos nuosavų išteklių sistemos, kuriuo panaikinamas Sprendimas 2014/335/ES, Euratomas (OL L 424, 2020 12 15, p. 1).
               
               
                  
                     (14)
                  
                        2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
               
               
                  
                     (15)
                  
                        OL […], […], p. […].
               
            
      
    ---documentbreak--- 
      
         
               EUROPOS KOMISIJA
            Briuselis, 2021 12 22
            COM(2021) 569 final
            
            PRIEDAS
            prie
            pasiūlymo dėl Tarybos reglamento
            kuriuo iš dalies keičiamas Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa
            
               
         
         
            
               PRIEDAS
            
            
               „I PRIEDAS
            
            
               DAUGIAMETĖ FINANSINĖ PROGRAMA (ES 27)
            
            
                     
                        (mln. EUR, 2018 m. kainomis)
                     
                  
               
                     
                        ĮSIPAREIGOJIMŲ ASIGNAVIMAI
                     
                  
                  
                     
                        2021 m.
                     
                  
                  
                     
                        2022 m.
                     
                  
                  
                     
                        2023 m.
                     
                  
                  
                     
                        2024 m.
                     
                  
                  
                     
                        2025 m.
                     
                  
                  
                     
                        2026 m.
                     
                  
                  
                     
                        2027 m.
                     
                  
                  
                     
                        Iš viso 
                        2021–2027 m.
                     
                  
               
                     
                        1. Bendroji rinka, inovacijos ir skaitmeninė ekonomika
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Sanglauda, atsparumas ir vertybės 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Ekonominė, socialinė ir teritorinė sanglauda
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Atsparumas ir vertybės
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Gamtos ištekliai ir aplinka
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        iš jų: su rinka susijusios išlaidos ir tiesioginės išmokos
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Migracija ir sienų valdymas
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Saugumas ir gynyba
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Kaimyninės šalys ir pasaulis
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Europos viešasis administravimas
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        iš jų: institucijų administracinės išlaidos
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        IŠ VISO ĮSIPAREIGOJIMŲ ASIGNAVIMŲ
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        IŠ VISO MOKĖJIMŲ ASIGNAVIMŲ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652“